b'\n_START_ARTICLE_\nAmbrotipija\n_START_PARAGRAPH_\nAmbrotipija je fotografska tehnika, ki sta jo odkrila angle\xc5\xa1ka fotografa Frederick Scott Archer in Peter Fry v petdesetih letih 19. stoletja._NEWLINE_Ime tehnike je sestavljeno iz gr\xc5\xa1kih besed ambrotos - nesmrten in typos - odtis. Tehnika je nadgradnja starej\xc5\xa1e Archerjeve tehnike mokra kolodijska plo\xc5\xa1\xc4\x8da, pri kateri sta Archer in Fry uporabila premalo osvetljene steklene negative, izdelane s postopkom mokrega kolodija. Negative sta nato pobelila z du\xc5\xa1ikovo kislino, in jih nato polo\xc5\xbeila na temno podlago. Tako sta dobila pozitiv, ki je ponujal zelo kvalitetno sliko za nizko ceno, saj sta se izognila izdelavi negativa. Slabost tega postopka je bila, da se tako ustvarjenih fotografij ni dalo reproducirati. Tehnika je tako postala priljubljena predvsem v fotografskih ateljejih za izdelavo portretov.'